ISANDA LAUAS
Tere tulemast saatesse!
Mina olen Martti Ojares
ja mu tänane külaline on Jaakko Viitala.
Tere tulemast Jaakko!
Suured tänud, et sain tulla! See on tõeline au.
Uurime umbes poole tunni jooksul su elukäiku
ja samas üritame rääkida asjadest, millest Püha Vaim meid juhib rääkima.
Üldiselt alustame oma saadet külalise päritoluga.
Nii võiksidki rääkida oma perest ja sellest, et oled pärit Lappajärvelt?
Jah, Lappajärvelt.
Millisesse perre sa sündisid?
Ma sündisin 1952. aastal.
Me peres olid ema, isa ja õde ning vend.
Me peres oli veel lisaks armas vanaema - minu isa ema.
Meil oli vähenõudlik talupere.
Mul oli tavatult hea lapsepõlv ja noorusaeg.
Need olid ülesehitavad.
Mind ümbritsesid nii sugulased kui muud külaelanikud
ja mul olid ka head koolikaaslased.
Mul oli alguses väga hea ja tasakaalukas elu.
See on ju lapse jaoks väga tähtis.
Olen ennegi siin saates näinud,
et kui lapse esimesed 4 eluaastat ja sealt edasigi on tasakaalus,
siis see loob elule hea aluspõhja.
Siis on suur tõenäosus, et elu hakkab hästi minema.
Jah.
Ütleksin veel, et väikese poisina liikusin palju teiste seltskonnas
ja palju ka metsades, kus polnud tookord hunte ega karusid.
Mulle meeldis metsas ringi liikuda.
Sa käisid põhikoolis Lappajärvel. - Gümnaasiumis samuti.
Seejärel aga õppisid elektriala inseneriks.
Jah, minust sai Vaasas elektriinsener
ja hiljem diplomeeritud insener Tampere Tehnikakõrgkoolis.
Aga sinu esimeseks elukohaks sai Jyväskylä.
Jah.
Olin seal üle 4 aasta
ja töötasin elektriinseneri büroos elektridisainerina.
Lisaks oli mul veel üle 4 aasta oma inseneri büroo.
Välismaistest asjadest räägime ehk hiljem lisaks,
aga selle saate tähtsaim punkt on,
millal ja kuidas hakkas su usuelu arenema?
Eks Jumal ole koos meiega juba sünnist saati,
aga millal Ta sinu ja su naise ellu tuli?
Kui väike olin, hoiti meil kodus pühapäevad üldiselt puhkepäevadena.
Samas polnud vaimulikud asjad meil nii väga päevakorras.
Mu vanaema oli ühe rahuühenduse liige
ja luges igal õhtul Piiblit.
Ta luges ka mulle kõva häälega ette.
Pani õhtul Piibli kinni ja ütles: "Taas üks päev surmale lähemal."
See peegeldas ka seda, et ta elus oli juhtunud nii mõndagi.
Kõik muutus siis, kui mu õde sai usklikuks.
Olin siis 12-aastane.
Nägin, et nüüd on Margel midagi sellist, mida mul pole.
Tal oli Jeesuse antud rahu.
Ta sai koheselt osa Jeesuse antud elust
ja see muutis teda kohe.
See paistis kohe välja.
Hiljem kohtasin oma tulevast naist.
Armusin temasse esimesest silmapilgust
ja 50-aastaga pole midagi muutunud.
Olime naisega olnud paar aastat abielus,
kui otsustasime kord detsembris usklikuks saada.
Naine sai detsembri alguses esimesena usklikuks.
Tapanipäeval, 26.12.1979. a., hakkas Püha Vaim mind nii rõhuma,
et tahtsin kohe kuhugi vaimulikule koosolekule minna.
Läksime Jyväskylä nelipühikogudusse.
Ma polnud seal kunagi varem käinud.
See oli mulle täitsa uus Püha Vaimu poolt juhitud koht.
Seal saingi usklikuks.
Ilkka Salminen juhtis seda koosolekut ja tema juhtis mind ka usuteele.
Sealt leidsime ka sõpru ja isegi südamesõpru.
Raamatumüügi letis oli üks Elsa-nimeline naine.
Oli mingi uue aasta alguse teenistus ja ta tutvustas mind seal teistele.
Ta tutvustas mind seal ühtedele inimestele,
kellest said meie südame- ja peresõbrad -
Orvo ja Raheli pere.
Ta ütles: "Vaadake, see ongi see mees,
kes eelmisel pühapäeval usklikuks saades kõvasti nuttis.
Samal moel lisandus sõpru ja tuttavaid veelgi.
See oli sinu ja su naise jaoks tõeline pöördepunkt.
Te saite väeliselt usklikeks.
Kuidas te lähiringkond sellele reageeris
ja kuidas te sõprade võrgustik peale seda arenema hakkas?
Räägi lähemalt.
Ma käisin tööl
ja sellesse kõigesse suhtuti üsna positiivselt.
Selleks ajaks oli ka mu ema usklikuks saanud.
Kõik suhtusid väga positiivselt.
Kuskilt ei tulnud midagi negatiivset. Kõik suhtusid positiivselt.
Ja kuna leidsime kogudusest palju sõpru ja tuttavaid,
siis nende näol oli ka palju tuge.
Ainult positiivne suhtumine oli.
Sa olid ka õpetaja ehk õppejõud.
Oled õpetanud üsna palju inseneri-hakatisi.
Lausa kümneid tuhandeid, on nii?
Arvutasin välja, et 11 000 Soomest ja 1000 mujalt välismaalt.
Nii satud kindlasti ka vahel oma endiste õpilastega kokku.
Oma elutöö olen teinud Jyväskylä Ametikõrgkoolis,
mis varem oli Jyväskylä Tehniline Õppeasutus.
Nii et viimased 30 aastat möödusid Jyväskylä Kõrgemas Ametikoolis,
kus õpetasin inseneriõpilasi.
Lihtsalt fantastilised õpilased!
Neid on olnud kokku 11 000 õpilast.
Lisaks sellele õpetasin 20 aastat ka inglise keeles.
Mul oli üks ingliskeelne õpperühm.
1000 õpilast siis, kes tulid maailma eripaigust.
Sa oled pärit Lõuna-Pohjanmaalt nagu minagi.
Seal on üsna tugev murre,
mida mõjutab veel ka lisaks rootsi keel.
Kuidas sul inglise keelega oli, kui teisi õpetasid?
Selles on ju üsna raske õpetada.
Ma õppisin põhikoolis ja gümnaasiumis saksa keelt.
Ühtlasi oli mul unistus saada lenduriks.
See oli mu eluunistus.
Mul on olemas eralenduri paberid.
Seetõttu õppisin gümnaasiumis lühikest aega ka inglise keelt,
õppides selles ka kirjutama.
Oma esimese kirjatöö eest sain hindeks "E" ehk mittearvestatud.
Nii et see oli mu alguspunkt.
Mul oli oma inseneribüroo
ja korraga Jumal hakkas mulle rääkima:
"Kuule Jaakko, ma sean sind õpetajaks."
Ütlesin Jumalale:
"Ma olen nagu Mooses, kellel on aeglane kõne ja kange keel.
Mis õpetaja ka minust saab?"
Kuid ei läinudki rohkem kui 3 kuud,
kui olingi juba õpetaja täiskasvanute koolituskeskuses.
Töötasin selles asutuses 1,5 aastat.
Siis läksin inseneriks õppijaile elektrotehnikat õpetama
ja siis 10 aastat hiljem sain võimaluse õpetada inglise keeles.
Mõtlesin: "Sinna tahan küll minna õpetama!"
Seda enam, et seal oli väga julgustav õhkkond ja personal.
Eks see inglise keel oli mul veidi kehvavõitu.
Või ütleme nii, et see oli üsna hea, aga seal oli kolm puudust:
ma ei osanud tegelikult inglise keeles rääkida,
ma ei osanud selles ka kirjutada
ja ega ma ei saanud ka teiste jutust väga aru.
Aga Jumal on mind selles aidanud
ja ma olen oma inglisekeelsetelt õpilastelt
saanud väga head tagasisidet.
Oled mitmel korral olnud ka "Aasta õpetaja".
Sellist tiitlit ei saada just väga tihti.
Nii et Jumal on andnud sulle ka õpetamisanni.
Jah.
"Aasta õpetaja" on siiski õpilaste valik.
Valikus oli paarkümmend õpetajat.
Mul on olnud väga meeldiv neid õpetada,
sest need inseneri-õpilased on nii nutikad.
Soomlased on maailma nutikaimad.
Nad ju tulevad omandama teadmisi oma tulevase töö jaoks.
See pakkus mulle meeldivat väljakutset,
sest mul polnud õpikuid,
mistõttu pidin 40 kursuse jaoks looma ise õppematerjalid.
Lisaks veel ingliskeelsed.
Mul on mitu "Aasta õpetaja" tänutahvlit.
Lisaks on mul veel "Aasta hea tunde looja" tänutahvel.
See on seotud sellega,
kui hästi õpilased end tunni ajal tunnevad.
Nii et mul on sein täis neid tänutahvleid.
Mulle on jäänud mulje,
et Soomes ongi teatud määral andekust ja annet
just inseneri erialadel.
Kui mõelda meie ekspordile ja rahvamajandusele,
siis see on ülimalt tähtis, et meil on sellised oskajad inimesed.
Tehnikud ja insenerid on projekteerinud paberimasinaid.
Maailma parimaid paberimasinaid.
Omal ajal ka jäälõhkujaid.
Ka Nokia mobiiltelefonid ja nüüd veel võrgud nende jaoks.
See peegeldab hästi meie inseneride-tehnikute taset.
See on maailma tipp.
See on oluline ka selles mõttes, et see on üsna püsiv ja kindel.
Kui mõelda näiteks Ameerikale, kus kõik on olemas,
siis nad on väga tugevad müügitöös ja kõiges sellega seonduvas.
Soomlastel on see veidi nõrgem pool.
Nii see tõesti on.
Soomlaste tugevuseks aga on jälle meeskonnatöö.
Ehk siis koos töötades on tarkust suuremas kontsentratsioonis.
Soomlased on maailma parimad meeskonnatöötajad.
Seda on isegi EL's märgatud ja mainitud.
Soomlased on sellised, et ega nad nii väga tippu ei pürigi,
vaid nad jagavad oma teadmisi teistega,
et olla üheskoos rohkem.
Just nii.
Teatud Kesk-Euroopa riikides - näiteks Saksamaal,
on väga täpne hierarhia.
Niisama ikka igale poole minna ei saa. Seal on 7-tasandiline hierarhia.
Seal ei saa lihtsalt niisama minna kõrgemale juhile asju esitama.
Soomes on teistmoodi.
Soomes võib juba isegi koristaja minna tegevdirektorile ütlema:
"Mul oleks üks hea idee!
Kuidas me saaksime hakata seda oma töös rakendama?" jne.
Soomes pole ehk organisatsioon nii tugev,
aga meie tugevuseks on meeskonnatöö.
Paljudes firmades on initsiatiivi tasu
ehk inimese poolt võibki tulla mingi algatus
ja sellest võibki saada mingi hea toote. - Just.
Meil julgustatakse inimesi olema innovatiivsed. - Just.
Soomlased jagavad meeleldi oma teadmisi.
Toome näiteks tehnilise inseneri ala.
Kui keegi küsib midagi, siis vastatakse meeleldi:
"Sul on siin hea idee, kuidas seda asja lahendada."
Nad lahendavad selle koheselt.
Aga näiteks Saksamaaal
peab oma ideega minema algul madalama juhi juurde.
Edasi kõige kõrgema ülema juurde ja siis allapoole tagasi.
See võtab aega 2-3 kuud.
See sama asi, mille saaks kohvilauas 2-3 minutiga ära lahendada.
Vaatame aga nüüd su elu vaimulikku poolt.
Jumal on olnud koos sinuga algusest peale,
isegi, et sa enne oma 27-eluaastat seda ei teadnud.
Aga olles järginud Teda
oled kogenud oma töögagi seotud imesid ja juhtimist.
Mida sa neist tahaksid välja tuua?
Jumal on aidanud mind tundides
ja Ta on aidanud mind ka õppematerjalide koostamisel.
Ta on andnud mulle nii palju jõudu ja energiat,
et mul on olnud suur rõõm õpetada.
Kogu mu tööelu on olnud suur Jumala ime.
Koguduse töö on sinu jaoks olnud väga tähtis
ja on seda tänaseni.
Sulle on õpetatud Jumalast ja Piiblist ja sellele on järgnenud imed.
Kuulutatud Sõnale on järgnenud imed.
On sul koguduse asjadest tuua esile asju,
mis oleksid imelised, tähendusrikkad ja julgustavad me kõigi jaoks?
Olin me palvegrupis valves.
Me grupi tegevus nägi välja selline,
et inimesed erinevatest kogudustest tulid meile palvetama.
Jumal õnnistas seda tegevust erilisel viisil.
Sa oled näinud ka, kuidas haiged tervenevad.
Sul on vastavaid näiteid ka isiklikust elust.
Ka oled koguduses inimeste eest palvetades näinud,
kuidas imed sünnivad.
Kui mul on olnud mingi hädaolukord, olen hüüdnud Jeesust appi.
"Jeesus aita!"
Siinkohal meenub paar näidet.
Sõitsin kord Padasjoel autoga.
Kiirus oli umbes 80 km/h ja äkki ilmus kuskilt põdrakari teele.
Ma ei jõudnuks enam reageerida.
Nägin, et põtrade ja auto liikumissuund langevad ühte.
Nad oleksidki sattunud mu auto ette.
Hüüdsin: "Jeesus aita!", sest nägin, et miski muu seal ei aita.
Nii ma siis hüüdsingi Jeesust appi.
Nii juhtuski, et ingel tõstis ühe põdra eest ära
ja ma nägin endast vasakul vaid ta sõrgu.
Teisel pool oli veel 3-4 põtra, kes ei pööranud endid.
Nii ei juhtunud mingit õnnetust ja ma ei saanud kriimugi.
Vat selline ime Jeesuse poolt.
Teine lugu meenub ajast,
kui olin umbes 20 aastat tagasi Lappajärvel metsatöödel.
Oli tõeliselt palav suvi.
5-6 nädalat oli olnud põud ja maapind oli kuiv.
Oli juulikuu.
Seal olid 5-6 meetri kõrgused kased. Needki olid ära kuivanud.
Oksad olid kuivad ja lehed olid pruunid.
Mulle jäi seal üks känd tee peale ette,
mispeale valasin selle bensiiniga üle, mõtlemata, mida ma ometi teen!
Tõmbasin tikku ja käis plahvatus, mispeale tuli levis igale poole.
Vaatasin: "Oi oi! Tolmkuiv maapind!" Tuli levis ka puudele.
Mõtlesin, et nüüd tuleb suur metsatulekahju.
Olen keset metsa ja tuletõrje ka siia ei pääse.
Hüüdsin: "Jeesus aita!" ja siis see juhtuski.
Kõik kustus samas. Kogu tuli kustus koheselt.
Kohati oli vaid veidi suitsu näha.
Kui aga sealt edasi minna,
siis ma olen nüüdseks olen 1,5 aastat olnud Hannu Grönroosi abiline.
Kuna tal on palju vaimulikku tegevust,
siis mul on au organiseerida talle koguduste külastusi
ja ka ise neist koosolekutest osa võtta.
Selliseid koosolekuid on Hannul olnud sel aastal juba 34.
Olen hoolitsenud seal tehnika eest ja salvestanud koosolekuid.
Ühtlasi on meil seal ka palverinne.
Sellel rindel osaleb sel sügisel 15 kogudust.
Nad palvetavad märtsi lõpuni kõige ja kõigi eest.
Ka teiste koguduste ja nende liikmete eest.
Samuti muude asjade eest, mis päevakorrale tõusevad.
Kuna Jumal ei jaga oma au,
siis nii ei ole: "Näe Jaakko palvetab ja kõik toimib."
Siin juba kõnetab tõsiasi,
et Hannu ise on Jumala töös alati väga innukas.
Teine lähtekoht on see: "Jumal, siin ma olen! Läkita mind!"
See kõnetab väga.
Igal juhul, Püha Vaim liigub nendel koosolekutel väga võimsalt.
Ta puudutab ja tervendab inimesi.
Oleme kuulnud ka erinevatest tervenemis-imedest.
Inimesed on saanud vabaks halbadest sõltuvustest -
alkoholist ja narkootikumidest.
Oleme kuulnud ka selliseid lugusid, kus keegi jõi päevas pudeli alkoholi,
aga plaksti! - kui Jeesus tuli ta ellu,
jäid pudelid ja muud sõltuvused sinnapaika.
On olnud kümneid ja sadu erinevaid sõltuvusi,
mille osas vaid Jeesus saab aidata
ja me olemegi näinud, kuidas Jeesus on aidanud.
Oleme kuulnud neljast vähihaigest,
kellele arstid ütlesid: "Veel mõni nädal.
Kui sama stsenaarium jätkub, kõlavad matusekellad."
Inimesed palvetasid nende eest ja Jeesus tervendas nad.
Nad läksid peale seda kontrolli ja arstid ütlesid:
"Oi, siin on ime juhtunud! Vähki pole enam kuskil!
Seda pole näha ei röntgenipiltidel, muudel piltidel ega kuskil uuringutes."
Selliseid asju on Jumal teinud.
Tänu Jumalale!
Kui mõelda sellele, mida rääkisid,
et see on tänapäeval täitsa võimalik ja reaalne.
Võimalik ka tänapäeva Soomes.
Kui mõelda sellele koormale,
mis ühiskonnal on inimeste haiguste tõttu,
narkootikumide tarvitamise tõttu ja muude asjade pärast -
kõik need miljarditesse ulatuvad kulud.
Nii on.
Kui aga Jeesus pääseks valitsema Soome üle,
siis see maa muutuks.
- Muutuks tõesti.
Inimesed saaksid siis osa
rõõmust, lootusest ja kõigest sellest, mida Piibel tõotab,
kui nad saaksid usklikuks.
Seda kõike peab edasi kuulutama nii,
et neid tulepesakesi, mis teil Jyväskyläs on,
tekiks Soomes sadades juurde.
On nii liigutav kuulda kedagi rääkimas,
kuidas ta enne usklikuks saamist pidi tingimata saama viina,
samas kui lastele polnud leibagi anda.
Lisaks müüdi maha ka laste voodid, et saaks ainult viina.
Viina teine nimi inglise keeles on "spirit" ehk eesti keeles "vaim".
Alkoholi taga aga on kuri vaim
ja sellest ei saa muidu lahti, kui ainult Jeesuse abil.
Tänapäeval valitseb ka tohutu koroona kartus.
Kardetakse oma elu ja kõige muu pärast.
Isegi usklikud on tulnud rääkima,
et neil on sellised ja sellised vaevused
ja kas nad võiks viia need asjad minu või kellegi teise kaudu
Jumala ette?
Kas Ta ikka kuuleb?
Jumal kuuleb alati!
Siis nad imestavad: "Meil on elav Jumal!
Kas Ta tõesti kuuleb me palveid?"
Nad on olnud täiega üllatunud.
Usun, et see kõik mõjub selliselt,
et inimesed hakkavad otsima elu mõtet.
"Mispärast ma siin olen ja millele on mul toetuda?"
Me teame, et arstiteadus ei suuda paljudes asjades aidata.
Nagu näiteks narkootikumidest vabanemine.
See on väga harv juhus, kui neist arsti abil terveneb,
aga pea kõik, kes võtavad Jeesuse vastu,
saavad vabaks.
See täiendab arstiteadust.
Arstil on oma tähtis ülesanne, aga Jeesus tervendab samuti.
See kõik on tervik.
Paljud arstid on ju ka usklikud
ja saavad õnnistada inimesi, kuigi seda kõva häälega välja ei ütle.
See on nii väeline.
Kuna sa oled praegu Pühast Vaimust juhitud,
siis võidki vaatajatele öelda, mida Püha Vaim tahab edasi anda.
Hea vaataja!
Meil on Jumal, kes kuuleb palveid.
Olgu su olukord, milline tahes.
Kui oled oma elu Jumalast täiesti lahus elanud,
võid hakata palvetama Jumala poole.
Võid tuua Ta ette ükskõik, millised omad asjad.
Meie Jumal kuuleb palveid.
Meil on ka Jeesus, kes on tõotanud anda meile rahu.
Sellist rahu, mida kuskilt mujalt ei saa.
Sa võid olla kade sind ümbritsevate usklike peale,
kui neil on Jeesuse antud rahu,
aga sa võid kogeda seda sama.
Ühtlasi on Jeesus tõotanud anda meile ülikülluslikku elu.
Sellist elamist väärt elu, mis on täis elu.
Ülikülluslikku elu.
Jeesus on tõotanud anda meile ka tulevikku ja lootust.
Seda ei saa kuidagi teistmoodi, kui ainult Jeesuse kaudu.
Kuid meil on tuleviku ja lootust,
et oleme üks päev kõik taeva kirkuses.
Ühtlasi usun ka väga tugevalt,
et meie kui usklike ülesvõtmine on väga lähedal.
Viimasele mõeldes peame mõtlema, kas oleme selleks valmis?
Kas oleme selleks valmis, et Jeesus tuleb omadele järgi?
Kas ma saan ka olema ülesvõetute seas?
See on meie ajaliku elu peaeesmärk,
et me nimed oleksid kirjas eluraamatus
ja me jõuaksime kohale. - Just.
Aitäh Jaakko selle saate eest!
Andku Jumal sulle väelisi sündmusi Jyväskyläs ja ka mujal, kus sa liigud.
Ta juhtigu sind
ja tulgu esile see püha vili, mida Ta tahab meile anda.
Suur tänu ja aitäh, et sain olla siin! - Aitäh!
Kui soovid toetada Eesti TV7 tööd, helista 900 1770 (kõne hind 10 euri).
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa